Kun otamme huolehtiaksemme toimia etuamme vastaan...
ja yhteisömme etua vastaan,
meidän on ymmärrettävä, että tuollaisella toiminnalla on seurauksia.
Meidän on kunnioitettava vallan hierarkiaa, kuten Jumala on sen antanut.
En pyytänyt tätä vastuuta itselleni.
Nousin valtaan omasta vapaasta tahdostani, mutta halu tehdä niin -
tulee korkeammalta voimalta.
Jimmy.
On jumalan tahto, että seison täällä tänään -
ja katson elämäänne, ihmiset.
Uskotte, että jotain tapahtuu ilman Jumalan tahtoa.
Jos Jumala haluaisi jonkun teistä olevan johdossa...
Hei, Briggs.
Pidä veljeä silmällä. Pomo uskoo hänen yrittävän jotain.
Hän ei tehnyt niin.
Jumala on siunannut minua keinoilla ja henkisellä lujuudella -
kasvattaa etujani tässä yhteisössä.
Kykenin avaamaan Clark's Mercantile and Traden -
ja hankin tänne myös rautatien.
Tiedän, etteivät monet teistä hyväksy metodejani.
Mutta vakuutan, että herra McCallisterilla on ollut mahdollisuus -
toimia oikein, mutta hän ei ole suostunut siihen.
Mene kotiin, Jimmy.
Älä jää katsomaan tätä.
Kuuletko, poika? Mene kotiin!
James, eikö niin?
Ymmärrätkö, mitä täällä tapahtuu?
Isäsi antaa sinulle tärkeän oppitunnin.
Mene kotiin. Mene!
Tiedän paikkasi.
Hän varasti minulta.
Kyllä hän varasti.
Hän varasti kaikilta hyviltä ihmisiltä. Se tekee hänestä syntisen.
Tiedätkö, mihin synnintekijät joutuvat? Minäpä kerron sinulle.
Eivät ainakaan Wyomingiin.
Hirttäkää hänet.
Ampukaa vankkurikuski.
Isä!
Nappaa hänet, Briggs!
Auttakaa minua, olkaa kilttejä.
Oletko kunnossa, isä?
Briggs... Auta minua.
Hae lääkäri.
Olet minulle enemmän velkaa.
Oletko kunnossa? - Olen.
Bobby.
Voi luoja. Ei.
Kaikki maksettu.
Tapoit veljeni, senkin perkele!
20 VUOTTA MYÖHEMMIN
Ripustan nämä ajoissa, että ne ehtivät kuivua ennen kuin tuuli yltyy.
Aiotko auttaa vai vain katsoa?
Tykkään katsella sinua.
Niinkö? Tykkäätkö katsoa, kun ripustan pyykkejä?
Tykkään katsoa, kun teet melkein mitä vain.
Teen mitä vain sinun vuoksesi. - Se on totta.
Ehkä siksi tykkäät katsoa minua.
Uskon, että tykkäisin katsoa sinun tekevän muitakin asioita.
Ei vain asioita minun takiani.
Kuten silloin, kun teen jotain tyttäremme takia.
Niin. Olet hyvä äiti. Kaikki näkevät sen.
Kiitos.
Haluan sinun olevan hyvä isä ja saattavan tyttäremme kouluun.
Hän voi kävellä sinne yksinkin. - Hän tarvitsee sinua.
Minä tarvitsen sinua.
Enkä minä voi saattaa häntä tänään,
koska tuuli yltyy, ja minun on saatava pyykit narulle.
Minun pitää avata liike.
Sitten teidän kannattaa lähteä, ettette myöhästy.
Brooke!
Pidä kiirettä! Isäsi vie sinut tänään kouluun.
Mikset sinä voi viedä minua? - Brooke.
Niin.
Kuuntele äitiäsi.
Kiitos.
Minulla on liikaa kotitöitä tänä aamuna.
Joten ei riidellä. Hae kirjasi ja häivy ennen kuin olette molemmat myöhässä.
Sinä ja isäsi kaipaatte muutenkin yhteistä kävelyhetkeä.
Menehän nyt.
Meidän olisi pitänyt ottaa hevonen. - Ei.
Meillä ei ole aikaa satuloida,
viedä sinua kouluun ja ehtiä liikkeelle ajoissa.
Emmekö olisi nopeampia ratsain? - Epäilemättä.
Eikö sitten matkassa säästynyt aika korvaisi -
satulointiin kuluneen ajan?
Ei.
'Tänään ei opetusta opettaja Valerien sairastumisen vuoksi.'
Mihinköhän hän on sairastunut? Isorokkoonko?
Se on todennäköisesti rokko.
Sinun täytyy kävellä kotiin. Minun täytyy avata liike.
Äiti sanoo, etten saa kävellä kotiin yksin.
Se on hölynpölyä. - Käskit minun kuunnella äitiäni.
Tämä on eri asia.
Äiti ei pidä siitä, että pakotat minut kävelemään kotiin yksin.
BRIGGS MERCANTILE & TRADING COMPANY
AVOINNA
SULJETTU
Istu tuohon tekemään läksyjä.
Olen tehnyt ne jo. Opettajan täytyy antaa uusia läksyjä.
No istu sitten lukemaan kirjaasi.
Hyvää huomenta, herra Jeffries. - Huomenta, herra Briggs!
Miten päivä on sujunut? - Oikein hyvin. Miten voin auttaa?
Minäpä kerron, herra Briggs.
Äitini sai eilen päähänsä,
että hän haluaa leipoa kakun kirkon järjestämille kesteille.
Viime vuonna hän teki piirakan.
Mutta hän käytti omenoita herra Johnsonin omenapuusta,
joka on huussi vieressä.
Ja ne omenat maistuivat luumumaiselta paskalta,
joka sai kaikkien vatsat sekaisin.
Luulen, että huussin paskat ovat imeytyneet puun juuriin -
ja muuttaneet perusomenan makua.
Mutta herra Johnsonin mukaan se on pötypuhetta, ja siksi -
hän ei anna äidille omenoita omenapiirakkaa varten,
mikä sopii kyllä minulle ja äidille,
koska omenat maistuvat muutenkin ihan paskalta.
Äidille aiheutui siitä dilemma.
Jos hän ei leivo piirakkaa kesteille, mitä muuta hän voisi tehdä?
Kakun. - Aivan.
Äiti leipoo kakun. Tuo se kirkon kesteille sunnuntain jumalanpalveluksen jälkeen.
Tarvitsetko jotain kaupasta, herra Jeffries?
Minä vain höpötän äidistä. Unohdin, ettet tiedä, miksi olen täällä.
Äiti tarvitsee jauhoja.
Hänen jauhosäkkinsä on täynnä ötököitä, eikä hän saa siivilöityä niitä pois.
Montako paunaa pannaan? - 20 paunan säkki riittänee.
En nähnyt sinua siellä.
En oikeasti aikonut varastaa niitä. Pelaan vain tätä peliä isäsi kanssa.
20 paunaa jauhoja. Se tekee yhden dollarin ja viisi senttiä.
Voisitko panna sen äitini tilille?
Totta kai. - Kiitos, herra Briggs.
Toivottavasti näemme sunnuntain kesteillä.
Neiti.
Oletko jo lukenut kirjan? - Hän yritti varastaa karkkeja.
Mitä? - Herra Jeffries.
Näin, kun hän varasti karkkeja, joten hän pani ne takaisin purkkiin.
Paniko hän ne takaisin? - Pani.
Juttelen tästä hänelle seuraavan kerran, kun hän on täällä.
Haluatko yhden? - En.
Mitä sinä sitten haluat? - Hänen kätensä olivat likaiset.
Anteeksi, rouva. Ei ollut tarkoitus pelästyttää.
Emme tienneet, onko täällä ketään. - Minä olen. Miten voin auttaa?
Toki, rouva. Pyydän ihan ensin anteeksi, kun esittelin itseni töykeästi.
Olen James McCallister. Minä ja seurueeni olemme olleet päiväkausia tien päällä.
Olemme lopen uupuneita ja enemmän kuin vähän eksyksissä.
Seurueesiko? - Niin, rouva.
Tuolla tien vieressä on Boots.
Hän ei halunnut ratsastaa talolle pelottelemaan ihmisiä.
Hän on kohtelias.
Tuolla takanasi on Big Mike. - Tuhannesti anteeksi, neiti.
Kävin vain tarkastamassa, onko puutarhassanne ketään.
Oliko siellä? - Ei.
Te herrasmiehet olisitte voineet vain koputtaa.
Koputimme kyllä, rouva. - Pitää paikkansa.
Näin Big Miken koputtamassa ovea.
Näin sen omin silmin.
Hän ei koputtanut liian lujaa. Minä en ainakaan kuullut sitä sisällä.
Silti.
Jos sallitte minun panna pyykit sivuun, niin -
näytän teille mieluusti, missä suunnassa kaupunki on.
Se on noin puolen tunnin kävelymatkan päässä.
Siellä on hotelleja ja saluunoita sekä kylpylä, jossa on upouusi suihku.
Se olisi ystävällinen teko, rouva. - Olisimme kovin kiitollisia.
Mieheni saapuu pian, joten hän voi ehkä opastaa teitä.
Miehesikö? - Kyllä vain. Mieheni.
Hänen pitäisi olla täällä hetkenä minä hyvänsä.
Sattuuko miehesi olemaan se kaveri, jonka näimme kävelevän tiellä?
Pienen tytön seurassa.
Hän saattoi tyttäremme kouluun.
Kappas vain. Aikuinen mies taluttamassa pikkutyttöä kouluun.
Elämme tosiaan uudella aikakaudella.
Siltä se tosiaan vaikuttaa. - Niin vaikuttaa.
Sanoit, että kaupunki on noin puolen tunnin kävelymatkan päässä.
Kyllä vain.
Miehesi on ollut poissa jo kauan, jos hän vei vain tyttäresi kouluun.
Toivottavasti mikään ei viivästytä häntä.
Mene auttamaan häntä.
Oletko kunnossa? - Ämmä potkaisi minua kulkusille.
Aseeton pyykkimuija rökitti sinut juuri.
Onko sinulla varmasti kulkuset?
Avaahan ovi, neitokainen. Tulen sisään tavalla tai toisella.
Sinun ei kannattaisi suututtaa meitä.
Rouva.
Taisit saada väärän kuvan minusta ja kavereistani.
Ei sinun kannata juosta piiloon.
Emme me halua satuttaa ketään.
Meidän täytyy palata takaisin reitille.
Seriffi ei ole kaukana.
Vuorokauden, korkeintaan puolentoista päässä.
Jatketaan matkaa, ellette halua takaisin vankilaan.
Pidä suusi kiinni nyt, Eustice.
Tiedän, että sinua pelottaa. Olet piilossa.
Jos vain kurkistaisit, niin näkisit, ettei meillä ole aseita.
Haluamme vain jutella.
Menkää hakemaan hänet. Tuokaa hänet takaisin tänne.
Pysytkö hengissä? - Joo.
Tuokaa hänet tänne. Äkkiä nyt!
Hänen kätensä ovat verillä. - Ei se mitään.
Minusta meillä oli huono alku.
Ja syytän siitä sinua.
Esittelin itseni, kun tapasimme. Vai enkö esitellyt?
Sanoin nimeni selkeällä ja kuuluvalla äänellä.
Et osoittanut samanlaista kunnioitusta minua kohtaan. Ethän?
Ethän?
Et saa minulta mitään kunnioitusta. - Kerrohan sitten yksi asia.
Onko tuo miehesi?
Onko hän mies, jonka näimme kävelevän tiellä tänä aamuna?
Onko miehesi Colton Briggs?
Olet siis kuullut miehestäni, vai?
Olen todellakin kuullut hänestä. Minä ja hän olemme kuin perhettä.
Sepä hyvä. Minun ei tarvitse siis selittää mitään.
Te pojat olette pahassa pulassa.
Kuka helvetti on Colton Briggs? - Oletko tosissasi? Colton Briggs?
Onko tämä Colton Briggsin paikka? - Ole hiljaa, Eustice.
Pitää paikkansa.
Ja minä olen hänen vaimonsa.
Ja sinä löit minua kasvoihin aseellasi.
Mursit käteni. Ammuit hänen hevosensa.
Olette herättäneet paholaisen, pojat.
Perkele, Jimmy. Joudumme helvettiin!
Minä tunnen miehesi, ehdottomasti.
Meillä on pitkä historia. Olen hänelle itse asiassa velkaa.
Se riittää. On aika lähteä kotiin.
Äiti ei tullut hakemaan minua koulusta. - Et ollut koulussa, vaan täällä.
Mutta eikö hän etsisi minua täältä, jos en ole koulussa?
Hei, seriffi. Tule tänne.
Keitä nuo miehet ovat?
Mitä täällä on? Perhekö?
Näyttävät takan päällä olevan kuvan isältä ja tyttäreltä.
He ovat kai olleet poissa, kun miehet kulkivat tästä.
Luojan kiitos, he ovat kunnossa. Vihdoinkin onnea.
He ovat onnekkaita, tosiaan.
Käske muiden tulla ulos.
Emme saa olla kuin kotonamme ihmisten kodeissa.
Hei, miehet. Perhe on täällä.
Ovatko he yhä elossa? - Jep.
Voi helvetti.
Onko tämä teidän kotinne?
Pyydän anteeksi miesteni puolesta.
Emme huomanneet, ettei ketään ole kotona, joten...
Vaimoni oli kotona.
Kyllä, sir. Pyydän jälleen anteeksi.
Olen seriffi Franklin Jarrett. - Tiedän, kuka olet.
Missä Ruth on?
Pelkäänpä, etten tiedä.
Tunnenko hänet?
Briggs?
Ei helvetti.
Olen pahoillani, pikkuneiti. Kielenkäyttöni ei ollut sopivaa.
Onko sinulla perhettä?
Sepä hyvä.
Mies tarvitsee perheen. Se maadoittaa hänet.
Tasoittaa häntä. Se on hyvä asia. - Seriffi.
Olen pahoillani, Briggs. Meidän täytyy jutella.
Mieluiten kahden kesken.
Auttakaa häntä kuopan kaivuussa.
Hän ei halua apuamme. Meidän olisi pitänyt tehdä työmme paremmin.
Hän on oikeassa. Pankaa hevoset valmiiksi.
Pikkuneiti.
Smiley lämmitti kondensoitua maitoa ja pani siihen vähän ruokosokeria.
Se on hyvää. Siitä tulee parempi olo.
En koskaan tuntenut äitiäsi.
Mutta tiedän, että hän oli hyvä nainen.
Mutta isäsi tunsin kyllä. Vuosikausia sitten.
Tällä alalla tapaa paljon ihmisiä,
ja kasvot katoavat vuosien mittaan.
Mutta isäsi ei.
Ei, sir. Hän ei.
Isäsi oli ilkein tapaamani paskiainen.
Anteeksi kielenkäyttöni, mutta en ollut koskaan tavannut hänenlaistaan ihmistä.
Tapa, jolla hän katsoi toista ihmistä...
Ihan kuin hän olisi katsonut ihmisen läpi.
Kuin ihminen ei olisi mitään.
En sano tätä kevyesti, mutta isäsi oli väkivaltainen mies.
Näin, kun hän ampui kolme cowboyta. Se oli reilu taistelu,
mutta hän ei väräyttänyt evääkään.
En voi sanoa hänen olleen rikollinen, koska en tiedä sitä.
Mutta hän ei ollut yksi heistä, joita sanotaan hyväksi mieheksi.
Ei silloin aiemmin.
Miksi kerrot minulle tämän?
Haluan sinun vain ymmärtävän, miten hyvä nainen äitisi oli.
Hän teki kylmäverisimmästä tappajasta perheenisän.
Hän pyörittää kauppaa.
Kasvattaa pikkuneitiä. Äitisi teki hyvän asian.
Tappoiko isä ihmisiä?
Tappoi, mutta siitä on jo vuosia.
En ole nähnyt isän edes pitävän asetta kädessään.
Siksi koska hän on nykyään hyvä mies.
Äitisi ansiosta.
Sinä kannat asetta. Oletko sinä hyvä mies?
Yritän olla.
Äitini on nyt kuollut.
Onko isä edelleen hyvä mies?
Haluatko minun sanovan pari sanaa? - Sanoit montakin sanaa.
Mutta yhdestäkään ei ollut apua.
Sinun pitää tietää eräs asia.
Ne miehet jättivät jälkeensä sotkun latoosi.
Tyttäresi ei pitäisi nähdä sitä.
Siivoa se ennen kuin päästät hänet sinne.
Lähdemme matkaan. Olemme vain pari tuntia heidän jäljessään.
Taidan tietää, mihin he ovat matkalla.
Kerro minulle, ketkä tämän tekivät.
Kerro, mihin he ovat menossa.
En, sir. En voi tehdä sitä.
Siitä on vuosia, kun maailma on nähnyt vanhan Colton Briggsin.
Ja uskon, että maailma on aika tyytyväinen nyt.
Kerro, ketkä ovat vastuussa vaimoni kuolemasta.
Kuuntele itseäsi, Briggs. Näetkö tuon pikkutytön tuolla?
Hän on juuri menettänyt äitinsä. Hän tarvitsee isäänsä.
Älä anna tuon naisen tekemien muutosten kuolla hänen mukanaan.
Tuo pikkutyttö tarvitsee sitä miestä, kenet hän tuntee ja ketä hän rakastaa.
Siitä lähtien, kun meille myönnettiin osavaltion asema,
tämä maa on osa uutta valtiota.
Meillä on lait. Meillä on oikeusturva.
Ihmiset eivät vain tapa toisiaan. Se ei ole tätä päivää.
Pysy tyttäresi rinnalla. Pysy Jumalan tykönä.
Minä etsin ne murhanhimoiset perkeleet. Minä nappaan heidät.
Viemme heidät oikeuteen, ja he joutuvat hirteen.
Lupaan sen. Pidä sinä huolta tyttärestäsi.
Niin kauan kuin tuo tyttö on elossa,
elämässäsi ei ole sijaa kostolle.
Mitä me nyt teemme? - Menemme nukkumaan.
Tarvitsen sinua.
OLEN SINULLE ENEMMÄN VELKAA
' ...niin kauan kuin hän elää.'
Äiti ei tykkäisi, että osoitat minua aseella.
Pukeudu.
Siinä ovat housut. Ei mekkoja. Lähdemme vartin päästä.
Tuo on äidin hevonen. - Niin on. He tappoivat omani.
Meidän on matkattava kevyesti. - Se ei jaksa kantaa meitä molempia.
Jos aiomme saada miehet kiinni, tarvitsemme toisen hevosen.
Löydämme toisen matkalla.
Tämä on hyvä hetki tehdä tämä.
Opettajani on sairas. Jos se on rokko, hän voi olla poissa päiviä.
Hän voi kuolla. - He hankkivat toisen opettajan.
Unohdin koulukirjani kotiin. Ne taisivat palaa tulipalossa.
Hankimme uusia. - Entä vaatteeni?
Hankimme uusia. - Miksi poltimme vanhat?
Koska emme palaa takaisin.
Emme palaa takaisin.
Kun olen suorittanut tehtäväni, etsimme uuden paikan -
ja korvaamme kaiken, minkä olet menettänyt.
Paitsi äidin.
Anna vyö minulle.
Annatko selkäsaunan?
Ota tämä.
Tuolla puun vieressä. Polun varrella.
Voit nukkua puoli tuntia, et yhtään enempää.
Sitten syömme ja jatkamme matkaa.
Teemme niin joka neljäs tunti, kunnes saamme heidät kiinni.
Eivätkö miehet saa lisää etumatkaa? - He ovat vain ihmisiä.
Heidänkin täytyy nukkua. He odottavat meitä.
Mutta jos jatkamme matkaa, olemme siellä aiemmin. Ennen kuin mitään...
Meitä ei hyödytä olla siellä kuolemanväsyneinä.
Tai jos hevosemme kuolee uupumukseen.
Se ei riitä, että löydämme miehet.
Meidän on oltava valmiita tappamaan heidät, koska he haluavat tappaa meidät.
Vaikuttiko se sinusta oudolta? Se pikkutyttö.
Mitä tarkoitat? - Hänen äitinsä oli juuri tapettu.
Hän oli ruumiin vieressä. Eikä kasvoilla näkynyt yhtään kyyneltä.
En edes tavannut naista ja itkin enemmän kuin hänen oma tyttärensä.
Hän oli kai järkyttynyt uutisesta.
Hänen äitinsä oli tapettu. Hän ei tule enää koskaan takaisin.
Lapsen on vaikea ymmärtää sellaista.
Niin kai.
Helvetti.
Tule.
Ei helvetti, poika.
Miten sinä tuon teit?
Jalkani on hajalla.
Tuo on ampuja. - Se on seriffi.
Etkö ampunut seriffiä?
Helvetti!
Kusipää aloitti ampumisen ennen kuin ehdimme asemiin.
Mitä me nyt teemme? - Näetkö Briggsiä?
En tiedä, miltä hän näyttää.
Tiedät, kun näet hänet. Sen voin luvata.
Mene alas, Smiley!
Idiootti.
Katsotaan, miten pitkälle paskiaiset pääsevät.
Pomo vetäytyy. Seuraavaksi ladataan ja noustaan mäelle.
Minä häivyn.
Jumala meitä auttakoon.
Onko nyt aika lähteä?
Kuulin laukauksia kanjonin toiselta puolelta.
Milloin? - Kymmenen minuuttia sitten.
Mikset herättänyt minua? - Ei kannata kiirehtiä.
Laukaukset saattavat nopeuttaa joitain ihmisiä,
mutta niillä on paha tapa hidastaa toisia.
Saamme kyllä tietää, mitä on tapahtunut. Joka tapauksessa.
Uskomatonta.
Haluatko kertoa, mitä helvettiä äsken tapahtui?
Mitä hittoa, pomo?
Nuo miehet olivat menossa mäen toiselle puolelle.
En olisi nähnyt heitä. - Sinun piti ampua seriffi ensin.
Sen sijaan tämä nero päättääkin ampua ensimmäisen näkemänsä miehen,
jolloin kaikki muut, seriffi mukaan luettuna pääsevät pakoon.
Näin valtavasti vaivaa, jotta Colton Briggs löytäisi minut.
Jätä sinä vain terve oikeudenpalvelija väliimme.
Ihan kuin yrittäisit toimia minua vastaan.
Siitäkö tässä on kyse? Toimitko minua vastaan?
Ei, pomo. Olen vierelläsi.
Minä vain mokasin. Siinä kaikki. - Minä todellakin toivon niin.
Koska jos oikeudenpalvelija pysäyttää Briggsin ennen kuin hän löytää minut...
tulee tupen rapinat.
Ei sillä ole väliä.
Onko sinulla jotain sanottavaa, vanhus?
Jos Colton Briggs päättää tulla, voit panna ylimääräisen lautasen pöytään,
koska Colton Briggs on tulossa.
Mitä nyt tapahtuu? - Tänne on tulossa ratsastaja.
Yksi äidin tappaneista miehistäkö?
Ehkä joku mies siitä porukasta. - Tarvitsemme hänen hevosensa.
Aiotko tappaa hänet? - Aion ottaa hänen hevosensa.
Hän ei välttämättä tykkää siitä. - Äiti ei halua sinun tappavan seriffiä.
En tiedä, onko hän seriffin miehiä.
Hän ei ehkä pysähdy ja odota, että kysyn.
Etkö voisi pysäyttää hänet jotenkin muuten?
Hän tulee tuolta suunnasta. Seiso tässä ja pysäytä hänet.
Miten? - Itke. Pane hänet säälimään sinua.
En osaa.
Mitä sinä sanoit?
En osaa itkeä.
Kuuntele minua.
Ihmiset odottavat sinun käyttäytyvän kuin he.
He odottavat, että naurat vitseille, huokaat vauvoille ja itket hautajaisissa.
Jos et opi tekemään niin, sinua ei hyväksytä. Sinua syrjitään.
Haluatko selviytyä maailmassa?
Vastaa minulle! Haluatko sopeutua?
Sitten sinun on keksittävä, miten toimit niin kuin he.
Muistatko, kun pastorin tytär kuoli viime kesänä?
Muistatko, miten hänen vaimonsa itki?
Vähän kovempaa. Lapseni, lapseni!
Lapseni, lapseni!
Tuo saa kelvata. Jatka.
Oletko kunnossa, tyttö? - Lapseni, lapseni!
Mikä lapsi? Mitä? Mitä oikein yrität sanoa?
Että tulet alas hevosen selästä.
Olisit mennyt Markin mukaan.
Hän näytti aika pahalta. - Ja mitä?
Olisinko jättänyt teidät tänne? - En ole avuton.
Älkää ampuko! Se olen minä.
Helvetti, Mark. Säikäytit meidät.
Mitä hemmettiä sinä täällä teet? Missä sinun hevosesi on?
Kysykää heiltä. - Mitä helvettiä?
Olen pahoillani, kaverit.
Briggs. Tiedän, että olet vihainen. Ja ihan syystäkin.
Mutta sinun täytyy päästää miehet menemään.
Hae Rossi ja tuo se tänne.
Isäni haluaa haulikkosi. - Tee niin kuin hän sanoo, Greg.
Räjäytän tytön aivot pitkin laaksoa.
Kuulitko?
Sanoin räjäyttäväni hänen aivonsa ympäri laaksoa.
Painan liipaisimesta nyt.
Hän itkee aika hyvin.
Yritän tehdä kuin hän seuraavalla kerralla.
Pankaa kädet selän taakse.
Onko puuta tarpeeksi? - Se on liian märkää.
Sen pitää palaa kuumana. Tämän kärjen pitäisi hohtaa punaisena.
Hae kuivaa puuta. Se palaa kuumempana ja nopeammin.
Kuuntele minua, Briggs.
Et ole vielä tehnyt rikoksia, joista saisit tuomion.
Tiedän, että sinulla on paineita. Vaimosi menettäminen aiheuttaa tuskaa.
En voi edes kuvitella sitä.
Kuka tahansa toimisi samoin. Tekisi samanlaisia päätöksiä kuin sinä.
Mutta olet ylittämässä rajan, josta ei ole paluuta.
Liittovaltion seriffin pahoinpitely ja murha -
tarkoittavat ennennäkemättömiä ongelmia.
Oletko varma?
Entä tyttäresi, Briggs? Teet hänestä avunantajan.
Miehet kaipaavat lääkinnällistä apua, ja estät heitä saamasta sitä.
Ei, sinä estät. Jättämällä kertomatta sen, mitä tiedät.
Olen liittovaltion seriffi. Pyydät minua osallistumaan murhaan.
Suojelet murhaajaa. - Toiselta murhaajalta.
Pitää paikkansa.
Onko tämä tarpeeksi kuivaa? - Hyvä. Pane ne nuotioon.
Olemme pian valmiita aloittamaan.
Jos miehilleni tapahtuu jotain, etsin ja tapan sinut omin käsin.
Kuten etsit miehet, jotka tappoivat vaimoni.
Ja miehen, joka tappoi sinun miehesi.
Miehen, joka on vastuussa tästä kaikesta.
Otan riskin.
Revi hänen paitansa. - Älä koske minuun.
Anna hänelle kepistä, kuten näytin.
Minä pyydän. Älä. - James McCallister!
Nimi on James McCallister. Hän ratsastaa kolmen miehen kanssa,
Michael Orleansin, Boots Millerin ja Eustice Bedfordin.
He ovat kaikki kovettuneita rikollisia.
Huhun mukaan hän on luvannut heille osuuden rahoista,
jos he vapauttavat hänet vankilasta Powellin piirikunnassa.
Ja he ovat matkalla Coloradoon.
Joku kertoi, että hänellä on Santa Rosassa meksikolainen nainen.
Hän oli menossa siihen suuntaan. Ja siinä on kaikki, mitä minä tiedän.
Pitele häntä.
Ei, ei... - Sinä perkele!
Tapan sinut, paskiainen!
Tuo rauta tänne.
Paina haavan molemmat reunat yhteen.
Se täytyy polttaa kiinni, tai hän vuotaa kuiviin.
Haisee ihan äidin jänispadalta. - Se johtuu viskistä.
Minulla tulee nälkä.
Luoti myrkytti häntä. Nyt hänellä on mahdollisuus selviytyä.
Mutta nämä miehet eivät kävele pois kanjonista.
Jos pääsen Santa Rosaan asti, eikä sieltä löydy James McCallisteria,
meksikolaistyttöä ja neljän miehen jengiä,
palaan tänne ja tapan nämä kaksi miestä -
ennen kuin ehdit takaisin apujoukkojen kanssa.
Ja sitten odotan sinua.
Ja tapan sinut ensin riippumatta siitä, kuinka monen miehen kanssa palaat.
Tapan sinut ennen kuin ehdit edes nähdä minua.
Ymmärrätkö?
Otamme aseenne ja hevoset.
Sinun täytyy jättää minulle hevonen, Briggs! Et voi ottaa sitä.
Ota äitisi hevonen.
Tämä sopii minulle hyvin. - Älä kyseenalaista minua, helvetti.
Tunnet äitisi hevosen paremmin.
Se tuntee sinut. Yllätyksiä on vähemmän.
Jätän hevosesi Santa Rosaan.
En ole hevosvaras. - Oikeus löytää sinut, Briggs.
Kuulitko? Piru sinut periköön. Oikeus kyllä löytää sinut.
Siinä. Niin kuin lupasinkin. - Avataan se.
Herran pieksut!
'El Banco Londres Y Mexico'? Mitä helvettiä?
Rauhoituhan nyt. - Mitä hittoa, pomo?
Missä rahat ovat?
Jos huijaisin teitä, olisin jo tappanut teidät.
Mutta en ole tehnyt niin.
Pelkkä likainen rotta...
Et ole turhan älykäs, vai mitä?
Mutta ei se mitään. Siksi teillä on minut. Minulla on älyä.
Ja vankilapaon jälkeen meidän täytyy pitää matalaa profiilia.
Ainakin vuoden verran.
Tiedättekö, miten paljon rahaa Meksikossa käytetään?
Tuossa on riittävästi dineroa, että meistä jokainen -
elää herroiksi niin kauan kuin tarvitsee.
Jokainen teistä saa saman summan,
kunhan pysytte mukanani.
Tai voimme jakaa sen tässä ja erota ystävinä.
Mutta kerron teille yhden asian.
Tuo raha ei ole minkään arvoista rajan tällä puolen.
Ellette tiedä, mihin se kannattaa tuhlata. Ja pojat, minä tiedän.
Entä se Briggsin kaveri?
Meidän täytyy ratkaista se ongelma nopeasti.
Se on osa suunnitelmaa.
Odotammeko häntä ja yllätämme hänet kuin seriffin?
Emme tiedä, miten kaukana Briggs on.
Saattaisimme kykkiä pusikossa päiväkausia.
Eikä Briggs kävele väijytykseen valmistautumatta.
Miten sitten etsimme hänet? - Luulin puhuvani ymmärrettävästi.
Me emme jahtaa ketään.
Briggs jahtaa meitä.
Mihin me sitä tarvitsemme? - Se on hyvää polttopuuta.
Se oli jonkun hauta. - Entä sitten?
Se kuuluu jollekulle.
Mikään ei kuulu kuolleille, koska kuolleet eivät tarvitse mitään.
Vain elävillä on tarve omistaa asioita.
Elävät tarvitsevat ruokaa, vettä, suojaa, vaatteita, perheen, rahaa ja maata.
Mutta kuolleista on jo pidetty huolta.
Kun heidät on haudattu, heillä on kaikki tarvittava.
He eivät ole itsekkäitä. Tykkään kuolleista.
En tykkää tästä. Tuolla on seriffi.
Seriffi on Denverissä. Kahden päivän päässä.
Tänne tulee sähkelinjat, joten menee yli neljä päivää -
ennen kuin seriffi saa tietää meistä ja tulee tänne.
Pahat ihmiset pidetään toimistossa, kunnes seriffin miehet hakevat heidät.
On silti vähän alaston olo ratsastaa tällaiseen kaupunkiin.
Aiotko kyseenalaistaa jokaisen päätökseni?
Menkää vartioimaan kaupungin rajalle.
Kertokaa, jos joku tulee tänne.
Vaihtakaa vuoroa parin tunnin välein. Näytätte koiranpaskaakin kurjemmilta.
Teidän täytyy levätä ennen kuin Briggs saapuu tänne. Ymmärrättekö?
Oletan, että olette levänneet, naiset. Tarvitsen palvelujanne.
Kuulitte, mitä hän sanoi. Kuka ottaa ensimmäisen vuoron?
Minä otan sen, mutta tulkaa päästämään minut pois neljän tunnin päästä.
Voisitko auttaa tämän kanssa?
Seriffi sanoi, että olet tappanut ihmisiä.
Seriffin pitäisi varoa sanojaan puhuessaan lapsille.
Onko se totta? - On.
Hän sanoi, että lopetit sen.
Hän sanoi, että lopetit sen äidin takia.
Onko se totta?
Hän sanoi, että äiti muutti sinua.
Tiesin koko elämäni, jo pikkupoikana,
että olin erilainen.
Äiti sanoi aina, etten itkenyt lapsena.
En nauranut.
Olin vielä pieni, kun äitini kuoli, mutta en itkenyt hänen hautajaisissaan.
Monet itkivät, mutta minä en.
Muut lapset leikkivät ja vitsailivat keskenään. He itkivät,
jos heihin sattui tai he pelkäsivät.
Ja minä katsoin heitä. Minusta tuli aika hyvä teeskentelijä.
Ainakin tarpeeksi hyvä.
Teeskentelin olevani kuin muut lapset.
Esitin olevani normaali.
Silloin ymmärsin, etten tiennyt, mitä on pelko.
Olen nähnyt pelon kaikkien kohtaamieni ihmisten katseissa.
Olen oppinut odottamaan sitä.
Aikuiset miehetkin ovat kauhuissaan ilman syytä.
Muistan, että eräs mies etsi minua, koska olin ampunut hänen kaverinsa.
Kohtasimme kylpylässä.
Pistoolini ei ollut käteni ulottuvilla, vaan vaatteideni vieressä.
Muistan, kun näin miehen osoittavan aseella alastonta miestä.
Mutta hän vapisi.
Hän ei uskaltanut liikkua.
Joten nousin kylvystä,
kävelin miehen luo ja otin hänen aseensa.
Sitten ammuin hänet kuoliaaksi sillä.
Hän ei edes rukoillut henkensä puolesta.
Vaikka tunnistinkin pelon ihmisissä,
jopa siihen pisteeseen asti, että käytin sitä heitä vastaan,
voin rehellisesti sanoa, ettei minulla ollut hajuakaan, miltä se tuntui.
Ihan kuin olisin syntynyt -
sisäisesti kuolleena.
Mutta en välittänyt. Koska olin sisäisesti kuollut.
Miten äiti muutti sen?
Kun tapasin äitisi, meitä ei esitelty.
Emme tutustuneet toisiimme.
Hetkenä, jolloin näin hänet ensimmäisen kerran...
Tunsin jotain.
Jotain aivan uutta.
Rakkauttako?
Pelkoa.
Pelkoa, ettei hän puhuisi minulle. Eikä rakastaisi minua.
Pelkoa, etten saisi häntä vaimokseni.
Pelkoa, että menettäisin hänet.
Hän oli ainoa asia, jota pelkäsin ja rakastin.
Kun he sanoivat, että äiti on kuollut, en tiennyt, mitä tuntea.
Hän oli sinun äitisi. Tunnet surua. Tunnet menetyksen.
Siltäkö sinusta tuntui? - Tunsin kipua.
Kuin osa minusta olisi tapettu hänen kanssaan.
Tuntuuko sinusta yhä siltä?
Kun äiti kuoli, en tuntenut mitään.
Ihan kuin olisin kuollut.
Kuin olisin hukassa.
Makasin sängyssäni omassa huoneessani...
meidän kodissamme.
Mutta minusta tuntui kuin en enää löytäisi tietäni niihin paikkoihin.
Löydät kyllä.
Tunnetko miehen, joka tappoi äidin? Sen miehen, josta seriffi kertoi.
James McCallisterin.
Huomenna, kun aurinko on noussut...
opetatko minut ampumaan?
Hyvä.
Luulen, että tykkään siitä.
Paskiainen. Jumalauta.
Muista pitää vasen silmä suljettuna.
Anna piipun ajautua aivan kohteen yläpuolelle.
Kun olet valmis, puhalla keuhkot tyhjiksi ja anna piipun laskeutua.
Ajoita se niin, että hengitys pysähtyy silloin, kun aiot laukaista.
Kun keuhkot ovat tyhjentyneet, purista liipaisinta,
mutta älä paina sitä, vaan purista koko kädellä.
Tähtäsitkö hattuun?
Sen alapuolelle. Tähtäsin rintaan.
Sinä painoit, et puristanut.
Kokeillaan uudestaan.
Mikä hätänä? - Saanko kokeilla pistoolia?
Muista puristaa. Älä paina.
Huomenta, Eustice.
Ne kalkkunan peräreiät eivät tulleet vapauttamaan minua vahdista eilen.
Jättivät minut sinne koko yöksi. - Niinkö?
Pojat. Tulkaahan alas.
Mitä nyt, pomo?
Eusticella on valitus, jonka hän haluaa kertoa koko porukalle.
Anna kuulua. - Te kaksi!
Teidän piti tulla päästämään minut vahdista.
Niin ei tapahtunut, ja se on hevonpaskaa!
Pyydän vilpittömästi anteeksi muun porukan puolesta.
Olemme pahoillamme. Eikö niin, pojat?
Mikset tullut hakemaan meitä? - Mitä?
Jos meidän piti päästää sinut vahdista,
miksi et hakenut jompaakumpaa meistä paikalle?
Eustice? Mikset tullut hakemaan heitä?
En halunnut jättää vartiopaikkaani. Briggs on vaarallinen mies.
Jos hän olisi nähnyt, ettei siellä ole ketään, hän olisi voinut yllättää meidät.
Ethän sinä nukahtanut?
En, pomo.
Eustice.. Ethän valehtelisi minulle?
En, pomo. Siis tarkoitan, että saatoin ehkä...
Saatoin ehkä sulkea silmäni pariksi sekunniksi. Olin niin väsynyt.
Matka oli pitkä, ja... - Eustice.
Nukahtaminen vahdissa on karmea virhe.
Entä jos Briggs olisi ilmestynyt paikalle, kun nukuit?
Niin. Hän olisi voinut yllättää meidät, kuten sanoit.
Ei! Olisin nähnyt hänet.
Tein sinulle palveluksen. Onko selvä?
Seuraavan kerran, kun sinua alkaa väsyttää vahtivuorossa,
purista murtunutta sormeasi, niin piristyt taas.
Mikä hätänä?
Kaupunkiin on vain yksi reitti.
Jos he ovat siellä, he seuraavat, keitä kaupunkiin saapuu.
He jättivät latoon viestin.
Se tuntui tutulta. Ihan kuin se olisi tarkoitettu minulle.
Mitä siinä luki?
En pidä siitä, etten tiedä, ketä etsin.
Jos he tuntevat minut, heillä on etulyöntiasema.
He näkevät minut, mutta minä en näe heitä.
Uskotko, että he tietävät minut?
Ratsastat kaupunkiin huolettomasti.
Vanhempasi ovat lähettäneet sinut asioille läheiseltä maatilalta.
Pidä katse ylhäällä ja tarkkaile ihmisiä.
Mene suoraan kauppaan.
Mene sisään ja pyydä miestä ostamaan jotain.
Kysy sitten ohimennen, onko kaupunkiin saapunut ratsukoita.
Mitä ikinä hän sanookaan, kerro se minulle.
Voinko auttaa sinua, neiti?
Neiti?
Pyydän anteeksi huonoja tapojani. Taisin uneksia.
Melkein unohdin jo, miksi tulin tänne.
Äiti sai eilen päähänsä, että hänen täytyy leipoa kakku -
kirkon järjestämille kesteille.
Viime vuonna hän teki piirakan, mutta hänen käyttämänsä omenat -
olivat herra Johnsonin puusta, joka kasvaa huussin vieressä.
Ja ne omenat maistuivat luumumaiselta paskalta,
ja kaikki niitä syöneet alkoivat voida pahoin.
Luulen, että huussin paskat ovat imeytyneet juuriin -
ja muuttaneet omenan makua.
Herra Johnsonin mukaan se on hölynpölyä, eikä hän anna enää äidille -
omenia omenapiirakkaa varten.
Mikä ei haittaa minua ja äitiä,
koska kuten jo sanoin, ne omenat maistuivat muutenkin paskalta.
Kuka helvetti on herra Johnson?
Näitkö tämän pikkutytön, Boots?
Onko tämä se sama tyttö, jonka näimme yhtenä aamuna?
Odotahan hetki, neiti.
Sinulla on hieno hevonen. Kiinnitin huomiota satulaan.
Haluaisitko kertoa, mistä sait sen?
Tai vielä parempi, kerro meille, missä isäsi on.
Maria, tässä on pikkusiskoni.
Buenos dias.
Ei vieläkään merkkejä hänestä.
Hän tulee enemmän tai myöhemmin. - Tämä ei ole koskenutkaan ruokaansa.
Hän on kai liian peloissaan syödäkseen.
Onko niin, tyttö? Oletko liian peloissasi syödäksesi?
En.
Et tietenkään.
Oletan, ettei Colton Briggsin tytär pelkää mitään.
Ripustitteko kyltin ulos, kuten sanoin?
Punaisella. Aivan kuten pyysit. - Hyvä. Missä Big Mike on?
Hänellä on hyvä näköyhteys kaupunkiin johtavalle tielle.
No. Yksi teistä menee toiselle puolelle kaupunkia.
Toinen toiselle puolelle katua. - Selvä.
Ja pojat...
Pysykää poissa näkyvistä.
On tärkeää, että hän tulee kaupunkiin ja näkee kutsumme -
ennen kuin järjestämme hänelle yllätysjuhlat.
Pomo, jos meillä on mahdollisuus ampua Colton Briggs, meidän on tehtävä se.
Sellaisen kaverin kanssa ei ole fiksua leikkiä.
Kuulostaa, että hän on se, joka pelkää.
Niinhän se tekee, eikö?
Kuulitteko, mitä tyttö sanoi?
Pelottaako sinua? - Otan kaupungin toisen laidan.
Pomo odottaa Briggsin saapuvan pian. Kannattaisi herätä.
Olen hereillä. - Hyvä. Pysykin hereillä.
Päästämme hänet kaupunkiin ennen kuin tapamme hänet.
Pomo haluaa hänen näkevän, että tapamme hänen tyttärensä.
Kuulostaa järkevältä. - Tee itsellesi ja meille palvelus.
Kun näet sen perkeleen, ammu se.
Menkää takaisin.
Jos et pelkää, niin mikset ole koskenut ruokaasi?
Se on todennäköisesti myrkytetty.
Sinä siis pelkäät. Pelkät myrkkyä.
Ei minun tarvitse pelätä, vaikka en syö myrkkyä. En vain ole tyhmä.
Näetkö tämän?
Ei myrkkyä. En voisi myrkyttää sinua, vaikka haluaisin.
On kai jonkinlainen synti myrkyttää sukulaisensa.
Älä sano noin. - Miten?
Älä kutsu minua siskoksesi. Emme ole sukua.
Sinä ja minä olemme todellakin sukua.
Kyllä. Isäsi työn hedelmiä.
Takuuvarmasti.
Olet valehtelija.
En sano, että isäsi pani äitini paksuksi, ja he tekivät vauvan.
Ei, ei, ei.
Eräs toinen mies on vastuussa syntymästäni.
Mutta häntä ei ole enää olemassa.
Sen päivän takia, jota kutsun henkiseksi syntymäkseni.
Sillä sinä päivänä -
sinun isäsi päätti, etten tarvitse enää omaa isääni.
Hän vei isäni minulta. Minun silmieni edessä.
Katsoin, kun hän kuoli. Katsoin, kun elämän liekki sammui hänen katseessaan.
Ja silloin tuijotin hänen murhaajansa silmiin.
Tiedätkö, mitä isäsi teki?
Hän tuijotti takaisin.
Sitten hän nousi hevosensa selkään ja ratsasti pois.
Mutta ei kokonaan.
Katsos, hän jätti pienen palan itsestään syvälle sisimpääni.
Kuin siemenen.
Teen pientä vakuutussopimusta.
Emme halua, että pojat saavat päähänsä karata rahojen kanssa.
Ennen en löytänyt täältä muuta kuin tequilaa.
Viskin löytäminen Santa Rosasta on edistystä.
Edistyksen ongelma on se, että jokin saa lähteä.
Uusi sisään, vanha ulos.
Niin maailma toimii.
Mutta tämä muutos...
on harvoin rauhanomainen.
Ei.
Vallan muutos on väkivaltainen. Pakostakin.
Ja siksi olemme täällä tänään.
Katsos, sisälläni on hirviö.
Itse paholainen.
Se paholainen ei pääse ulos, koska maailmassa on toinen paholainen.
Molemmat paholaiset eivät voi olla olemassa samaan aikaan.
Ymmärrän.
Olet hullu.
Mutta ei hätää, isäni on täällä pian. Hän hoitaa asian.
Tiedätkö, mitä?
Olen tyytyväinen, että saimme viettää aikaa kahdestaan.
Tutustua toisiimme sisaruksina.
Koska sen jälkeen, kun isäsi on täällä...
minusta tulee uusi isäsi.
Ja katsotaan, mitä asioita pitää hoitaa.
Eustice!
Hän on täällä. Eustice!
Hän on täällä. Apua!
Hän on täällä.
Älä, minä pyydän. Älä tapa...
Ei helvetti.
Hän on täällä!
Hän tappoi Big Miken ja yhden meksikolaisen cowboyn!
Paholainen ei petä.
Mennäänpä katsomaan iskää.
Kävele.
Hän meni rakennusten takana olevalle kujalle.
Mene ja savusta hänet esiin.
Herra jumala. - Kuulitko, mitä sanoin, Eustice? Mene!
Nappaan sinut, pendejo.
Näitkö häntä? - Hän on kai kiertänyt taakse.
Osuin häneen! Hän ampui Bootsin, mutta osuin häneen!
Onko hän kuollut? - Ei. Haavoitin häntä käteen.
Mutta luoti osui häneen.
Hän on piilossa tuossa rakennuksessa.
Oletko varma?
Vaikuttaako hän mieheltä, joka piiloutuu vain odottelemaan?
Se taitaa jäädä nähtäväksi.
Näettekö tuon kaupan tuolla?
Roisto, joka tappoi kaverinne on siellä.
Menkää hakemaan hänet.
Saatte tuplapalkan, jos tuotte hänet elossa.
Olkaa varovaisia. Hän on käärme.
Hän voi olla käärme, mutta hän ei ole mikään hemmetin velho.
Sinun täytyy luottaa minuun. Voitko tehdä sen?
On sääli luopua sinusta näin lähellä loppua.
Briggs! Haastan sinut.
Eikö teillä ollut tapana tehdä niin? Haastaa toisenne.
Ratkaista erimielisyytenne kadulla.
Tehdään tämä vanhaan malliin!
Pane pistooli koteloon, herra. Tai vannon, että tapan tytön.
Hei, komistus. Muistatko minut?
En. - Kädet ylös.
Molemmat. - Se on tohjona.
Sait hänet, pomo. Mitä me nyt teemme?
Et tosiaan muista minua.
Pakko myöntää, että se loukkaa tunteitani.
Mutta ei se kai ole kovin yllättävää.
Olin vielä pikkupoika, kun näit minut edellisen kerran.
Mutta tärkeintä on, että minä muistan sinut.
Ei hätää. Olen kunnossa.
Minä todellakin muistan sinut, Colton Briggs.
Aina kun suljen silmäni, näen kasvosi, kun tuijotat minua.
Haistan savuavan aseesi -
ja kuulen äänet, joita isäni piti tehdessään kuolemaa.
Ja siksi olemme täällä.
Sinä, minä ja pikkutyttösi.
Hän ei kertonut minulle nimeään, mutta ei sillä ole merkitystä.
Olemme yhtä onnellista perhettä.
Katsos, minä ja sinä selvitämme välimme.
Saat mahdollisuuden panna kuulan kallooni, kuten teit isälleni.
Ja jos onnistut siinä,
Eustice tuossa pamauttaa tyttösi pään tohjoksi.
Tapa hänet, pomo. - Turpa kiinni.
Tapa minut -
ja katso, kun pikkutyttösi kuolee.
Tai pelasta tyttäresi ja katso, kun otan sinun paikkasi.
Brooke...
Minulla on kaikki, mitä tarvitsen.
Katso, että minusta huolehditaan. - Ei.
Ja minä rakastan sinua.
Ei!
Voi helvetti. Minä tein sen!
Tapoin hänet.
Olen niin pahoillani, isä. Rakastan sinua niin paljon.
Minä tein sen. - Olen niin pahoillani.
Tapoin Colton Briggsin. Minä tapoin hänet.
Kuulitko, isä? Minä tapoin hänet.
Se...
Se olet sinä.
Sinä olet hirviö.
Et ole sukulaiseni.
Brooke, ota äitisi.
Hän kertoo sinulle, mitä tehdä.
Oletko hengissä?
Löysin toisen vainajan kujalta.
Heitä on yhteensä neljä. - Enemmän tai vähemmän kuten odotinkin.
Kerää vainajat ja viedään heidät takaisin.
Vievätkö he hänetkin kotiin? - Luulen niin.
Kiitos.
Seriffi.
Mitä aiot sanoa heille?
Ajattelin, että sinä voisit kertoa, mitä sinä ja isäsi teitte.
Otitte meidät kiinni, kidutitte meitä ja jätitte meidät kuolemaan.
Mutta tuomari sanoisi kai vain, että noudatit isäsi käskyjä -
ja olit raivon sokaisema äitisi murhasta.
Vaikka me molemmat tiedämme, ettei se ole totta.
Ja siinä tapauksessa isäsi haudattaisiin rikollisena.
Ja sinä menisit kotiin miettimään, mitä teet isäsi kaupalle.
Löysin saluunasta kassalippaan, seriffi.
Hienoa työtä, siinä kaikki.
Sitten ajattelin kertoa heille, että sinä ja isäsi tulitte kuvioihin,
ja pelastitte apulaisseriffini hengen operoimalla hänen olkapäänsä.
Sitten jäljititte äitisi murhaajaa,
joka tapettiin pidätyksen yhteydessä.
Ja siinä tapauksessa lähtisit edelleen kotiin.
Ja koska molempien tapahtumaketjujen lopputulos on sama,
valitsen tarinan, jossa 12-vuotias tyttö ei ota minua vangiksi.
Ja ehkä siinä versiossa voimme myös unohtaa tuon kassalippaan.
Siinä versiossa...
isäni on sankari, niinkö?
Sinun harkintaasi vastaan. Kyllä.
Kuulostaa oikealta. - Se on siis päätetty.
Seriffi.
Löysitkö hevosesi? - Sidottuna kaupungin laidalta.
Aivan kuten hän sanoi.
Menehän kotiin, pikku-Briggs. Pidä huolta isäsi kaupasta.
Kuulitko tuon, isä?
Sinusta tulee sankari.
Äiti olisi ylpeä sinusta.
Olet Maria, eikö niin? - Si, senorita.
Toisitko minulle veljeni satulalaukun saluunasta?
Minun on parasta lähteä kotiin.